Minek nekem ez a város
Minek nekem ez a város,
Ha nem vagyok benne páros?
Minek nekem ez a puszta,
Ha nem szeret Barna Pista?

Minek nekem minden kincsem,
Hogyha hív szeretőm nincsen?
Minek nekem ez a világ,
Ha nem vagyok benne virág?

Minek nekem a szép termet,
Ha nincs, a ki megölelget?
Minek a szép csillagos ég,
Ha szivem szomorú mindég?

Minek a rózsaszin hajnal,
Ha várni kell mindig búval?
Nem kell nekem csak temető,
Ott megnyugtat a teremtő.
Népköltészet